Priscilla Presley

Priscilla Beaulieu Presley (født Priscilla Ann Wagner; 1945) er en amerikansk skuespiller og forretningskvinne. Hun giftet seg med sanger og skuespiller Elvis Presley 1. mai 1967, og de fikk datteren Lisa Marie nøyaktig ni måneder senere. Deres vel tolv år lange forhold tok slutt 23. februar 1972, og de ble skilt 9. oktober 1973.

 Opphav 
Priscillas norske morfar, Albert Henry Iversen, emigrerte fra Egersund til USA i mars 1905. Han giftet seg med Lorraine Grace Davis, som var av skotsk-irsk og engelsk avstamning. De fikk tre barn: Albert Warren junior (mars 1922), James Richard (mars 1924) og Anna Lillian Iversen (mars 1926). Sistnevnte ble senere kalt – eller navnet hennes ble endret til – Ann. Som barn ble hun kalt for «Rooney» (kort for Annie Rooney). I en alder av nitten år ble hun mor til Priscilla.Finstad (1997)

I et brev til rådhuset i Egersund ba Ann om informasjon om deres norske slektninger, og hun og ektemannen besøkte så familiemedlemmer i Norge på 1990-tallet."I slekt med Elvis" (12. august 2002) vg.no. Priscilla har sin «egen plass» i Egersund – Priscilla Presleys plass. Da hun sommeren 2007 ble fortalt om planene for denne hyllesten av en norsk slektning, og spurt hva hun syntes, svarte hun: «Oh, it's marvellous!» («Åh, det er fantastisk!»)."Egen plass i bestefars fødeby" (14. mars 2008) nrk.no. Området er nær huset i KirkegatenPriscilla Presleys plass ble i 2008 etablert utenfor Kirkegaten 23, som det fra museumshold ble hevdet var korrekt adresse. Imidlertid, da slektninger av Priscilla året etter viste frem bilde(r) av det gamle slektshuset, var det Kirkegaten 5 som dukket opp, samme adresse som initiativtakeren i utgangspunktet mente var den rette. hvor hennes bestefar ble født i 1899 og bodde. Presley-familien ble invitert av ordføreren i Egersund til åpningsseremonien, som fant sted 23. august 2008, men måtte avslå da Lisa Marie var gravid."Elvis i byen" (23. august 2008) archive.org (egersund.org).

Priscillas biologiske far var James Wagner (kalt Jimmy eller Jim). Han var pilot i den amerikanske marinen. Foreldrene hans var Kathryn og Harold Wagner. 10. august 1944, 23 år gammel, giftet han seg med Priscillas mor. De hadde da vært sammen i mer enn tre år.

 Oppvekst 
Priscillas biologiske far døde i en flystyrt 3. november 1945, bare fem måneder etter at hun var født. Hennes mor giftet seg noen år senere med Paul Beaulieu, en offiser i det amerikanske luftforsvaret.

 Elvis 
Familien Beaulieu var stasjonert i Vest-Tyskland da Elvis var der i militæret. Priscilla var 14 år og Elvis 24 da de møttes 13. september 1959Guralnick/Jorgensen (1999), s. 140 på en fest i Elvis' hjem i Bad Nauheim.Clutton (2004) I mars 1963 fikk Priscilla lov av foreldrene til å flytte inn på Graceland i Memphis.Victor (2008), s. 415 I sin selvbiografi Elvis and Me minnes Priscilla hvordan Elvis kunne holde seg våken hele natten og sove det meste av dagen. Hvis han ønsket å gå ut, leide han gjerne hele etablissementet slik at han ikke skulle bli forstyrret av fans. Priscilla skriver i boka at selv om han kunne være timer alene med henne i hennes soverom, og de var mye intime, var bryllupsnatten første gang de hadde samleie. Det bestrides i en biografi om Priscilla, hvor det hevdes at hun og Elvis hadde samleie andre gang de møttes i 1959. Videre står det å lese at Priscilla hadde sex med en tidligere militærvenn av Elvis, Currie Grant, mot at han introduserte henne for Elvis. Priscilla reagerte på påstanden(e) ved å gå til søksmål mot vedkommende i oktober 1996. Rettssaken startet 17. september 1997 i Santa Monica.The first legal round. variety.com. 11. september 1997 Currie ble 19. august 1998 dømt til å betale Priscilla 75 000 amerikanske dollar (mer enn 46 000 britiske pund) for ærekrenkelse(r)."Elvis' Widow Wins Defamation Suit". cnn.com. 26. august 1998"Priscilla wins damages from Elvis' old pal". bbc.co.uk. 26. august 1998

I selvbiografien forteller Priscilla om hvordan hun som 14-åring nesten ble voldtatt av en av Elvis' venner.Presley (1985), s. 42 «Kurt» (egentlig Currie Grant)"Priscilla Presley Tries to Fend Off Personal Queries". latimes.com. 29. mars 1998 var blitt bedt av Elvis om å kjøre henne hjem. Mens hun døste av forlot han hovedveien. Han forsøkte å kysse henne og lempet henne så ned på setet.Presley (1985), s. 43 Hun kjempet imot og prøvde å tilkalle hjelp ved å fløyte med hornet og blinke med lysene. Hun skriver at han må ha fryktet å bli oppdaget og valgte å la henne være i fred. Til å begynne med tiet hun om hendelsen, og først da Elvis merket at hun var oppskaket under et besøk noen dager senere, fortalte hun hva som hadde skjedd. Elvis ble rasende, men av frykt for at Priscillas foreldre ikke ville la dem treffe hverandre igjen, informerte de ingen andre.Presley (1985), s. 44

 Karriere 
 Skuespiller 
Priscilla hadde rollen som Jenna Wade i Dallas fra 1983 til 1988. Hun spilte mot Leslie Nielsen i ablegøyefilmtrilogien Mannen med den nakne pistol (1988, 1991, 1994) samt i Ford Fairlane (1990). Dessuten har hun hatt roller bl.a. i TV-seriene Melrose Place (1996), Touched by an Angel (1997) og Spin City (1999).

 Dancing with the Stars 
Priscilla var deltaker i sesong 6 av den amerikanske utgaven av den britiske Strictly Come Dancing; partneren var Louis van Amstel.

+Opptredener Uke # Dans/Sang Dommernes poeng ResultatInabaGoodmanTonioli1 Foxtrot / «Feeling Good»888Sikker2 Mambo / «Bossa Nova Hand Dance (Deixa Isso Pra La)»777Sikker3 Tango (ballroom) / «El Choclo»899Sikker4 Wienervals / «Do Right Woman, Do Right Man»778Bunn 25 Rumba / «The First Time Ever I Saw Your Face»777Utstemt

 Personlig 
 Religion 
Priscilla er medlem av Scientologikirken og uttaler seg offentlig om religionens anti-psykiatri-frontgruppe, CCHR.

 Forhold etter Elvis 
Priscilla var sammen med den ti år yngre skuespilleren Marco Garibaldi i ca. 22 år (til mars 2006), og sammen har de sønnen Navarone Garibaldi Garcia (født 1. mars 1987).

 Portretteringer 
Priscilla har blitt portrettert av Season Hubley i Elvis (1979), Susan Walters i Elvis and Me (1988), Kehli O'Byrnein i Elvis and the Colonel (1993), Alyson Court i Elvis Meets Nixon (1997), Antonia Bernath i Elvis (2005), Erin Chambers i Tears of a King (2007), Ashley Greene i Shangri-La Suite / Kill the King (2016), Olivia DeJonge i Elvis (2022) og Cailee Spaeny i Priscilla (2023).

 Bibliografi 
 Presley, Priscilla (1985) Elvis and Me ISBN 0-399-12984-7
 Presley, Priscilla / Presley, Lisa Marie (2005) Elvis by the Presleys ISBN 0-307-23741-9

 Noter 

 Referanser 

 Kilder 
 Clayton, Rose / Dick Heard (2003) Elvis: By Those Who Knew Him Best Virgin Publishing Limited ISBN 0-7535-0835-4
 Clutton, Helen (2004) Everything Elvis ISBN 0-7535-0960-1
 Edwards, Michael (1988) Priscilla, Elvis and Me ISBN 0312022689
 Finstad, Suzanne (1997) Child Bride: The Untold Story of Priscilla Beaulieu Presley (Utdrag på amazon.com)
 Goldman, Albert (1981) Elvis ISBN 0-140-05965-2
 Guralnick, Peter (1999) Careless Love. The Unmaking of Elvis Presley Back Bay Books ISBN 0-316-33297-6
 Guralnick, Peter / Jorgensen, Ernst (1999) Elvis: Day by Day ISBN 0-345-42089-6
 Presley, Priscilla (1985) Elvis and Me ISBN 0-399-12984-7
 Victor, Adam (2008) The Elvis Encyclopaedia Peter Mayer Publishers Inc. ISBN 9780715638163

 Eksterne lenker 



 Priscilla Presley hos Allmovie
 Priscilla Beaulieu Presley Fansite 
 Elvis Presley Directory 

Kategori:Elvis Presley
Kategori:Skuespillere fra USA
Kategori:Personer fra New York City
Kategori:Personer fra USA av norsk opphav
Kategori:Personer fra USA av engelsk opphav
Kategori:Personer fra USA av skotsk opphav
Kategori:Personer fra USA av irsk opphav
Kategori:Adopterte fra USA
Kategori:Scientologer